open-index/open-wikipedia-markdown huggingface dataset:
Jebel al-Madhbah

**Jebel al-Madhbah** (arabisk جبل المذبح) er eit fjell ved Petra, i dagens Jordan, som mange forskarar meiner kan ha vore Sinaifjellet i Bibelen, først ved Ditlef Nielsen i 1927. Toppen av fjellet er hogd bort, så spor etter eventuelt tidlegare byggverk på toppen er gått tapt.

Namnet *Jebel al-Madbah* tyder *altarfjellet*, og er godt bevart, sidan toppen av fjellet er dekt i seremonielle strukturar hogde ut i fjellet.
 
Fjellet er over 1000 meter høgt, men ei steintrapp går frå toppen til dalen nedanfor, der Petra ligg i det som i dag vert kalla *[[Wadi Musa]]*, som tyder *Mosesdalen*. Ved inngangen til Siq-en ligg Ain Musa, som tyder *Moseskjelda*. På 1200-talet skreiv den arabiske historikaren Numairi at Ain MUsa var Meribah, staden der Moses slo staven sin og vatnet strøymde ut av bakken.

## Kjelder

**Denne artikkelen bygger på «[[:en:Jebel al-Madhbah|Jebel al-Madhbah]]» frå ,  den 4. oktober 2015.* 
*** oppgav desse kjeldene:*
Jabal Umm ad Dami

**Jabal Umm ad Dami** er det høgaste fjellet i Jordan med ei høgd på 1&nbsp;854 meter over havet. Det ligg nær til grensa til Saudi-Arabia i Akaba guvernement.

## Kjelder

**Denne artikkelen bygger på «[[:en:Jabal Umm ad Dami|Jabal Umm ad Dami]]» frå ,  den 4. oktober 2015.* 
*** oppgav desse kjeldene:*
Jabal Ram

**Jabal Ram** er eit fjell i Jordan. Høgda er målt til 1734 meter over havet. Ein trudde ein gong at fjellet var det høgaste i Jordan, men dette er Jabal Umm ad Dami på 1854 meter over havet.

## Kjelder

**Denne artikkelen bygger på «[[:en:Jabal Ram|Jabal Ram]]» frå ,  den 4. oktober 2015.* 
*** oppgav desse kjeldene:*
Undernasjonale område i Jordan

Dei **undernasjonale områda i Jordan** er: 

* Guvernement i Jordan (muhafazah) - øvste forvaltingsnivå
* Nahiaer i Jordan (nahiyah) - andre forvaltingsnivå
* Kommunar (amanah), t.d. Stor-Amman kommune

## Kjelder

**Denne artikkelen bygger på «[[:en:Subdivisions of Jordan|Subdivisions of Jordan]]» frå ,  den 4. oktober 2015.*
Guvernement i Jordan

Jordan er delt inn i 12 guvernement (*[[muhafazah]]*) etter det administrative inndelingssystemet til Innariksdepartementet. 
I 1994 vart det oppretta fire guvernement: Jerash, Ajloun, Madaba og Akaba. Dei to førstnemnde vart skild ut frå Irbid guvernement, Madaba guvernement vart skild ut frå Amman guvernement, medan Akaba vart skild ut frå Ma'an guvernement.

## Geografi
Geografisk ligg guvernement i Jordan i ein av tre regionar: Nord, sentralt, eller sør. Desse tre geografiske regionane er ikkje fordelt etter areal eller folketal, men heller geografisk samanheng og avstand mellom folkesentra. Den sørlege regionen er skild frå den sentrale regionen av fjell i Moab i Karak guvernement. Folkesentera i dei sentrale og nordlege regionane er geografisk skilde av fjella i Jerash guvernement. Samfunnsmessig dannar byane Amman, Salt, Zarqa og Madaba eit stort storbyområde, påverka av Amman. Byane Jerash, Ajloun og Mafraq er i stor grad påverka av Irbid.

## Sjå òg
* Nahiaer i Jordan
* Byar i Jordan

## Kjelder

**Denne artikkelen bygger på «[[:en:Governorates of Jordan|Governorates of Jordan]]» frå ,  den 4. oktober 2015.* 
*** oppgav desse kjeldene:*
Nahiaer i Jordan

Ein **[[nahiyah|nahia]]** (arabisk ناحية, plural *nawahi*) er ei administrativ inndeling i Jordan. Dei 12 guvernementa i landet er delt inn i 52 *nawahi*. Desse er lista opp under, etter guvernement:

## Ajlun guvernement
*Ajlun Nahia
*Kofranjah Nahia

## Amman guvernement

*Amman
*Al-Jiza
*Al-Mwwqqar
*Na'oor
*Sahab
*Um al-Basatin
*Wadi al-Sayr

## Akaba guvernement

*Al-Akaba
*Al-Quwayra
*Wadi arabarara

## Balqa guvernement

*Al-Balqa
*Ardhah
*As-Salt
*Dair Alla
*Shuna al-Janibiyya

## Irbid guvernement

*Al-Aghwar Shamaliyyeh
*Ar Ramtha
*Bani Knana
*Hariema
*Irbid
*Kora
*Mazar Shamaliyyeh
*Tayybeh
*Wastiyyeh

## Jerash guvernement

*Jerash Nahia

## Karak guvernement

*Ayy
*Faqqu
*Al-Karak
*Al-Mazar al-Janubiyya
*Al-Mazra'a
*Al-Qasr
*Al-Safi

## Ma'an guvernement

*Al-Husanyniyya
*Ash-Shibek
*Ayi
*Ma'an
*Wadi Musa

## Madaba guvernement

*Dhiban
*Madaba

## Mafraq guvernement

*Al-Mafraq
*Ar-Ruwayshid
*Bal'ama
*Sabha
*Sama as-Sarhan

## Tafilah guvernement

*Al-Hasa
*Al-Tafila
*Birsayra

## Zarqa guvernement

*Al-Azraq
*Az-Zarqa
*Birin

## Sjå òg
* guvernement i Jordan

## Kjelder

**Denne artikkelen bygger på «[[:en:Nahias of Jordan|Nahias of Jordan]]» frå ,  den 4. oktober 2015.*
Fate

***Fate*** er ein action-rollespel 2005 til PC utgjeve av WildTangent. Handlinga går føre seg i byen Grove, der spelaren lagar ein karakter som får oppdrag og må slåst mot farlege vesen.

Spelet har tre oppfylgjarar, **', **' og **, som kom ut i 2008, 2009 og 2011. Fate er rangert E10 + (for alle 10 år og oppover) for mild vald. *Fate* blei òg utgjeve på Steam den 12. desember 2013.

*Fate* fekk generelt positive tilbakemeldingar.  GameSpot synest det var «gøy og avhengingheitskapande»,  og eit spel av «høg kvalitet». 
## Oppsett
*Fate* er eit fantasy action rollespel tett modellert etter det opphavlege *[[Diablo]]*-spelet. Denne typen spel er òg kjend som «dungeon crawler», der spelaren sin karakter må gjennom eit stadig vanskelegare nivå av eit fangehol og slåst monster, fullføra oppdrag, samla verdifulle gjenstandar og gull, og forbetra eigenskapane og ferdigheitene til karakteren sin. Fangehola i *Fate* har tilfeldig laga oppbygging, skattar og monster for kvart nivå.

Spelaren kan velje mellom å ha ein hund eller katt som kan kjempa på spelaren sitt lag, bæra gjenstandar og meir. Når spelaren har fått nok erfarings-poeng, kjem karakteren opp i nivå og får fem eigenskaps-poeng i tillegg til to ferdigheits-poeng.

Dersom spelaren døyr, kjem mannen med ljåen og gjer spelaren tre moglegheiter. Karakteren kan anten kome til live att der dei døydde med erfarings-poeng eller berømt-poeng som betaling, bli transportert til eit nivå i nærleiken for gull som betaling, eller bli transportert tre nivå opp for alt gullet spelaren har.

## Handling
Spelet startar i byen Grove. I utkanten av byen er dei gamle fangehol der mange eventyrarar prøver lykka si. Spelaren tek rolla som ein av desse eventyrarane, blir tildelt eit tilfeldig laga oppdrag i byrjinga av spelet som vil ta dei til det omtrent 45-50. etasjen i fangeholet. Undervegs blir tilfeldig laga tilleggs oppdrag gjort tilgjengeleg for spelaren av folket i Grove. Til slutt fullfører spelar det primære oppdraget ved å overvinna boss-monsteret.

## Tilbakemelding
*Fate* vart positivt motteke av kritikarar og fekk ein gjennomsnittleg score på 86,13% på Gamerankings og ein score på 84% på Metacritic.

Greg Kasavin i Gamespot kalla spelet «eit spel av høg kvalitet som leverar godt med eit konsept som ikkje er ambisiøst, men er kjend for å vera morosamt og avhengigheitsskapane». William Abner i GameSpy gav ros til spelet for å ha sjarm, grafikken-stilen til spelet, kjæledyr-animasjonane og ha ei «elegant utforming».
## Kjelder

**Denne artikkelen bygger på «[[:en:Fate (video game)|Fate (video game)]]» frå , den 6. oktober 2015.*
Irbid guvernement

**Irbid** eller **Irbed** () er eit guvernement i Jordan. Det ligg nord for Amman, hovudstaden i Jordan. Det administrative senteret i Irbid er byen Irbid. Guvernementet er det nest største i folketal i Jordan etter Amman guvernement, og det tettast folkesette i landet. 

## Historie

Irbid har vore kontrollert av greske, romerske og islamske sivilisasjonar som har etterlate seg historiske og arkeologiske stader. Romerske og greske byar som Arabella (Irbid), Capitolias (Beit–Ras), Dion (Al Hisn), Gadara (Umm Qais), Pella (Tabeqt Fahel) og Abello (Qwailbeh) vart grunnlagde her. Dei var medlemmar av Dekapolis: eit forbund som bestod av ti romerske byar i området. Ghassanidane hadde oppretta landet sitt nord i Jordan, og dekte Irbid, Golan og Horan. Det vart skidlra som eit av dei vakraste, syriske landa. Kristendomen spreidde seg her på 100- og 200-talet evt. 

Edom- og Ammon-sivilsasjonen heldt til i dette området. Området vart erobra av islamske arabarar i 634 evt. 

Under mamelukkane spelte Irbid ei viktig rolle som stoppestad for pilegrimar frå Tyrkia, nord i Irak og sør i Russland. Det vart eit viktig transportknutepunkt og ein inngang til Egypt, Hijaz og Palestina, særleg i tida då Irbid var knytt til Damaskus. 

## Geografi
Irbid guvernement ligg i heilt nordvest i Jordan i Yarmoukvassdraget og Jordandalen.  Det meste av guvernementet er ein del av Hawran-sletta, som dekkjer nordlege Jordan, og sørvestlege Syria. 
Guvernementet grensar til Syria (Golanhøgdene) i nord, Jordanelva i west, Mafraq guvernement i aust og Jerash, Ajloun og Balqa guvernement i sør. 

## Demografi
Folketeljinga i 2004 synte at Irbid guvernement hadde eit folketal på 928&nbsp;292. Estimata for 2009 var like over éin million innbyggjarar. 

## Administrativ inndeling

Irbid guvernement er kalla opp etter hovudstaden og den største byen. Han er delt inn  ni departement kalla *alweya*, som er fleirtalsforma av *liwaa*. Mange av desse departementa ligg tett inntil storbyområdet kring Irbid.

## Kjelder

**Denne artikkelen bygger på «[[:en:Irbid Governorate|Irbid Governorate]]» frå ,  den 4. oktober 2015.* 

## Bakgrunnsstoff

*
GameSpot

**GameSpot** er ein dataspelnettstad med nyhende, kritikk, nedlastningar og anna informasjon om dataspel. Nettstaden blei starta den 1. mai 1996 av Pete Deemer, Vince Broady og Jon Epstein. Den blei kjøpt opp av ZDNet, eit selskap som seinare blei kjøpt opp av CNET Networks, den noverande eigaren av GameSpot.

I tillegg til innhaldet, som blir produsert av GameSpot, lèt nettstaden også brukarane skriva sine eigne spelmeldingar, bloggar og skriva på forumet.

GameSpot skriv om spel frå  Nintendo (Wii U og Nintendo 3DS), Microsoft (Xbox 360, Xbox One og PC-spel) og Sony (PlayStation 3 og PlayStation 4). Nettstaden byrja å skriva kritikkar for  iPhone, Android og andre mobilspel i september 2009. I tillegg har GameSpot tidlegare dekka spelkonsollar som Nintendo 64, Nintendo GameCube, Game Boy Color,Game Boy Advance, Xbox, PlayStation, PlayStation 2, Sega Saturn, Dreamcast, Neo Geo Pocket Color og N-Gage.

## Anmeldelsar og rangeringssystem
### «Game of the Year»
GameSpot plar å kåra eit spel til «Game of the Year» kvart år. Dette er spela som fram til no har fått prisen:
*1996: *[[Diablo]]* (PC) 
*1997: *[[Total Annihilation]]* (PC) 
*1998: *[[The Legend of Zelda: Ocarina of Time]]* (Nintendo 64) og *[[Grim Fandango]]* (PC) 
*1999: *[[Soulcalibur]]* (Dreamcast) og *[[EverQuest]]* (PC) 
*2000: *[[Chrono Cross]]* (PlayStation) og *[[The Sims]]* (PC) 
*2001: *[[Grand Theft Auto III]]* (PlayStation 2) og *[[Serious Sam: The First Encounter]]* (PC) 
*2002: *[[Metroid Prime]]* (GameCube) 
*2003: *[[The Legend of Zelda: The Wind Waker]]* (GameCube) 
*2004: *[[World of Warcraft]]* (PC) 
*2005: *[[Resident Evil 4]]* (GameCube) 
*2006: *[[Gears of War]]* (Xbox 360) 
*2007: *[[Super Mario Galaxy]]* (Wii) 
*2008: *[[Metal Gear Solid 4: Guns of the Patriots]]* (PlayStation 3) 
*2009: *[[Demon's Souls]]* (PlayStation 3) 
*2010: *[[Red Dead Redemption]]* (Xbox 360, PlayStation 3)  
*2011: *[[The Elder Scrolls V: Skyrim]]* (PC, Xbox 360, PlayStation 3)  
*2012: *[[Journey]]* (PlayStation 3) 
*2013: *[[The Legend of Zelda: A Link Between Worlds]]* (Nintendo 3DS) 
*2014: *[[Middle-Earth: Shadow of Mordor]]* (PC, Xbox One, PlayStation 4)

### «Worst Game of the Year»
Fram til 2011 pleide GameSpot å kåra årets verste spel. 
*1996: *[[Catfight]]* (PC)
*1997: *[[Conquest Earth]]* (PC)
*1998: **' (PlayStation) og ''[[Trespasser]]'' (PC)
*1999: ''[[Superman]]'' (N64) og ''[[SkyDive!]]'' (PC)
*2000: ''[[Spirit of Speed 1937]]'' (Dreamcast) og ''[[Blaze & Blade]]'' (PC)
*2001: ''[[Kabuki Warriors]]'' (Xbox) og ''[[Survivor]]'' (2001 video game) (PC)
*2002: ''[[Jeremy McGrath Supercross World]]'' (GameCube), ''[[Gravity Games Bike: Street Vert Dirt]]'' (PS2, Xbox), ''[[Mortal Kombat Advance]]'' (Game Boy Advance) og **' (PC)
*2003: *[[Gods and Generals]]* (PC)
*2004: *[[Big Rigs: Over the Road Racing]]* (PC)
*2005: *[[Land of the Dead: Road to Fiddler's Green]]* (Xbox, PC)
*2006: ** (Xbox 360)
*2007: *[[Hour of Victory]]* (Xbox 360)
*2008: *[[M&M's Kart Racing]]* (Wii, DS)
*2009: *[[Stalin vs. Martians]]* (PC)
*2010: *[[Fighters Uncaged]]* (Xbox 360)

## Kjelder

**Denne artikkelen bygger på «[[:en:GameSpot|GameSpot]]» frå ,  den 4. oktober 2015.*
GameSpy

**GameSpy** var ein divisjon av IGN Entertainment, som opererte eit nettverk av dataspelnettstader. Nettstaden blei oppretta i 1996 og nedlagt den 21. februar 2013.

## Kjelder

**Denne artikkelen bygger på «[[:nb:GameSpy|GameSpy]]» frå , og «[[:en:|GameSpy]]» frå  den 4. oktober 2015.*
The Elder Scrolls: The Infernal City

***The Infernal City*** er ei fantasybok av Greg Keyes, utgjeven av forlaget Del Rey den 24. november 2009. Det er den fyrste av to bøker basert på *[[The Elder Scrolls]]*-dataspelserien.

Boka handlar om Annaïg, ei ung jente, og ein flygande by som heiter Umbriel. 40 år etter Oblivion Crisis dukkar denne ukjende massen opp ved kysten av Black Marsh under ein kraftig storm. Annaïg blir kjend med Glim, ein argonian, som fylgjer henne på ferda.

## Kjelder

**Denne artikkelen bygger på «[[:en:The Elder Scrolls: The Infernal City|The Elder Scrolls: The Infernal City]]» frå ,  den 4. oktober 2015.*
Ajloun guvernement

**Ajlun guvernement**, òg skrive **Ajloun guvernement** (), er eit guvernement i Jordan som ligg nord for den jordanske hovudstaden Amman. Ajlun guvernement har den fjerde høgaste folketettleiken i Jordan (etter Irbid, Jerash og Balqa guvernement) med 350,1 innbyggjarar/km² (2012-estimat). Det grensar til Jerash guvernement i sør og aust, og Irbid guvernement i nord og vest.

## Administrativ inndeling
* Ajlun nahiya: omfattar 50 byar og landsbyar, med administrativt senter i Ajloun.
* Kofranjah nahiya: omfattar 19 byar og landsbyar, med administrativt senter i Kofranjah.

## Klima
Ajloun ligg i høgt terreng og er ein av dei kjøligaste byane i Jordan, med ein normal maks.temperatur i januar på 8,2 grader C og ein min.temperatur på 2,8 grader C. Det er vanleg med snø om vinteren. 

## Galleri

Fil:Hashimiyya 3 mosques view.jpg|Byen Al Hashimiyya i Ajloun guvernement
Fil:Al Wahadina.jpg|Byen Al Wahadinah
Fil:Ajlun Green.jpg|Skogar kring Ajloun
Fil:Ajlun nahias.png|Nahiaer i Ajloun
Fil:Maiser View2.jpg|Olivengard i ein landsby i Ajloun


## Kjelder

**Denne artikkelen bygger på «[[:en:Ajloun Governorate|Ajloun Governorate]]» frå ,  den 4. oktober 2015.* 

## Bakgrunnsstoff

*
Jerash guvernement

**Jerash** () er eit guvernementet i Jordan. Det ligg nord for Amman, hovudstaden i Jordan. Administrasjonssenter i guvernementet og den største byen er Jerash.

Jerash guvernement har det minste arealet av dei 12 guvernementa i Jordan, men den nest hgøaste folketettleiken etter Irbid guvernement. Jerash guvernement er det sjuande største etter folketal.

## Geografi
 

Jerash er eit kupert område med frodig jord, og grensar til Irbid guvernement i nord, Ajlun guvernement i vest, Mafraq guvernement og Zarqa guvernement i aust, og Balqa guvernement i sør. Årsmiddelnedbøren i Jerash guvernement er kring 400–500&nbsp;mm som er det høgaset i landet. Høgda varierer frå 300 til 1300 meter over havet med fleire elvar, mellom anna Zarqaelva.

## Historie
I det første hundreåret av den kristne tida fekk byen Jerash (då kalla Gerasa) ein rask vekst under romersk styre og Pax Romana. Han vart ein del av Dekapolis og voks i konkurranse med den eldre byen Petra som handelsby.  Innbyggjarane vann ut malm i Ajlunfjella i nærleiken.  Frå midten av det første hundreåret, førte velstanden med seg fleire monument, som framleis står i dag. På 100-talet førte dei romerske krigane i Asia til ytterlegare fordelar. Det vart bygd gode vegar til Pella, Filadelfia (i dag Amman), Dion og til provinshovudstaden Bos(t)ra. Keisar Hadrian vitja byen vinteren 129-130. Etter kvart som den politiske situasjonen endra seg, vart byen mindre viktig. 

## Demografi
Det estimerte folketalet til Jerash guvernement i 2010 var kring 183&nbsp;400. Den jordansle folketeljinga i 2004 indikerer at folketalet i Jerash guvernement var 153&nbsp;602.

## Flyktningleirar
Det ligg to palestinske flyktningleirar i Jerash guvernement, Souf- og Jerash-leiren. 

## Kjelder

**Denne artikkelen bygger på «[[:en:Jerash Governorate|Jerash Governorate]]» frå ,  den 4. oktober 2015.* 
*** oppgav desse kjeldene:*

## Bakgrunnsstoff

*
Mafraq guvernement

**Mafraq** ( *Al-Mafraq*, lokale dialektar *Mafrag* eller *Mafra' *) er eit guvernement i Jordan, nordaust for Amman, hovudstaden i Jordan. I 2015 hadde guvernementet eit folketal på 549 948. Administrasjonssenter er Mafraq, som er kjend for militærbasane sine. 

## Historie
Ein har funne mange romerske og bysantinske stader kring guvernementet, hovudsakleg kyrkjer frå 200-talet evt, og to av dei trur ein er av dei aller eldste kyrkjene som er bygd. Det finst òg romerske vassreservoar i Ruwaished og byen Mafraq. Mafraq har òg eit romersk fort.

Under Det britiske mandatet husa Mafraq militæranlegg som framleis er i drift i dag. Den tredje divisjonen til den jordanske hæren er stasjonert i Mafraq.

## Geografi
Provinsen ligg i aust i Jordan. Det er det einaste guvernementet i Jordan som grensar til tre land: Irak i aust, Syria i nord og Saudi-Arabia i sør. Det grensar til Irbid og Jerash guvernement i vest, og til Zarqa guvernement i sør.

Mafraq guvernement har det nest største arealet i landet, men den nest lågaste folketettleiken. Klimaet er tørt det meste av året. Dei vestlege delane av provinsen ligg på den frodige Hauran-sletta, og strekkjer seg inn i sørlege Syria, Golanhøgda og nordlege Jordan.
 
Det ligg ein grenseovergang frå guvernementet til Irak ved Karameh grenseovergang, og til Syria ved Jabir grenseovergang.

## Demografi
Folketalet i Mafraq guvernement var i 2004 244&nbsp;188 der 30 % budde i byar og 70 % på landsbygda. Jordansk statistikkdepartement estimerte at det i 2010 var 287&nbsp;300 innbyggjarar. I 2011 og 2012 førte borgarkrigen i Syria til at meir enn 180&nbsp;000 syriske flyktningar kom til Jordan, dei fleste til Mafraq og Irbid guvernement. I juli 2012 opna Zaatari flyktningleir for syriske flyktningar.

## Administrativ inndeling
Mafraq guvernement er delt inn i fire distrikt (eller nahiyaer):

## Kjelder

**Denne artikkelen bygger på «[[:en:Mafraq Governorate|Mafraq Governorate]]» frå ,  den 4. oktober 2015.* 

## Bakgrunnsstoff

*
Balqa guvernement

**Balqa** (&nbsp;) er eit guvernement i Jordan. Det ligg nordvest for Amman, hovudstaden i Jordan.

Guvernementet er det fjerde største i folketalet av dei 12 guvernementa i Jordan, og har det tiande største arealet. Det har den tredje høgaste folktettleiken etter Irbid guvernement og Jerash guvernement.

## Historie
Det historiske namnet *Balqa*' vart nytta om heile området av det austlege platået av Jordandalen så tidleg som på 600-talet, då bror til Heraklios, Theodore, kjempa ein tidleg kamp mot arabarane som var på veg til Sør-Syria. Under fyrste verdskrigen, gjekk den britiske hæren leia av General Allenby, inn i Salt den 24. mars 1918, i slaget ved Amman, som markerte slutten på eit 500 år langt osmansk styre. 
 
On March 21, 1968, byen Karameh near Shouna al-Janubiyya was the site of slaget ved Karameh, between Israel and Jordan, which was one of the largest military confrontations i period between the Six-day War in 1967, and Yom-Kippur War in 1973.

## Administrativ inndeling
Hovudstaden i Balqa' guvernement er Salt. Andre byar i guvernementet er Mahis, Fuhais og Ain Al Basha.

## Kjelder

**Denne artikkelen bygger på «[[:en:Balqa Governorate|Balqa Governorate]]» frå ,  den 4. oktober 2015.* 
*** oppgav desse kjeldene:*

## Bakgrunnsstoff

*
Zarqa guvernement

**Zarqa guvernement** (, lokale dialektar *ez-Zergā* eller *ez-Zer'a*) er det tredje største guvernementet i Jordan etter folketal. Det administrative senteret og den største byen i Zarqa guvernement er byen Zarqa. Han ligg 25&nbsp;km aust for den jordanske hovudstaen Amman. Den nest størte byen i guvernement er Russeifa.

I Zarqa guvernement ligg dei største militær- og flybasane i Jordan. 

## Historie
Området som Zarqa guvernement dekkjer har vore busett sidan bronsealderen, mellom anna av ammonittane og nabatearane, som bygde fortet kalla Qasr al Hallabat, som òg vart nytta som fort av romarane, og så som ørkenpalass av omajadane.
Dei viktigaste historiske stadane er ørkenpalassa til omajadane, som Qasr Amra på verdsarvlista, Qasr al Hallabat, Qasr Shabib i sentrum av Zarqa, i tillegg til Azraqborga.

Etter dei osmanske tyrkarane bygde Hedjaz-banen i byrjinga av 1900-åra, vart Zarqa eit strategisk trafikknutepunkt mellom Damaskus og Medina, og byane langs banen byrja å vekse. Den arabiske legionen frå Jordan, leia av Glubb Pasha, hadde hovudbasen sin i Zarqa.

## Geografi
Zarqa guvernement grensar til Mafraq guvernement i nord og nordaust, Amman guvernement i sør og sørvest, Jerash og Balqa guvernement i vest. Det grensar òg til Saudi-Arabia heilt søraust. Det meste av guvernementet består av Den syriske ørkenen og er tett folkesett. Dei to byane Zarqa og Russeifa er høvesvis den nest og fjerde største i Jordan.

## Demografi
Folketeljinga i 2004 syner at folketalet i Zarqa guvernement var 727&nbsp;268. Jordansk statistikkdepartement estimerte at folketalet i 2010 var 910&nbsp;800.

## Administrativ inndeling
Zarqa guvernement er delt inn i tre departement:

## Galleri

Russeifa1.jpg|Byen Russeifa.
Al Azrak castle.jpg|Azraqborga.
Qasr Amra.jpg|Qasr Amra, ein verdsarvstad.
Jabbok.jpg|Zarqaelva.


## Kjelder

**Denne artikkelen bygger på «[[:en:Zarqa Governorate|Zarqa Governorate]]» frå ,  den 4. oktober 2015.* 
*** oppgav desse kjeldene:*

## Bakgrunnsstoff

*
Karak guvernement

**Karak** () er eit guvernement i Jordan, sørvest for Amman, hovudstaden i Jordan. Det administrative senteret er Al Karak. Det grensar til Madaba og Amman guvernement i nord, Ma'an guvernement i aust, Tafilah guvernement i sør og Daudehavet i vest.

## Historie

### Oldtida
Området som Karak guvernement dekkjer var ein gong ein del av Kongedømet Moab, i det første tusenåret fvt. Ein trur hovudstaden deira låg nær byen Al Karak, som vart kalla **Qir av Moab**.

Ei kort stund var området til Karak guvernement under persisk styre, før nabatearane tok kontroll over det fram til romarane invaderte Levanten og okkuperte hovudstaden deira Petra.  
Etter at bysantinarane fekk kontroll over området, oppretta dei ein vasallstat styart av ghassanidane. 
Byen Mu'tah var åstad for det første slaget mellom dei muslimske arabarane og Austromarriket i slaget ved Mu'tah i 629.

Då krossfararane kom hit, vart fyrstedømet Kerak grunnlagd, som vart eit senter for kampane mellom ajjubidane og krossfararane.

## Geografi
Karak guvernement ligg langs søraustkysten av Daudehavet og fjellkjeda kjend som Moabfjella. Wadi Mujib vart i Bibelen kalla *Arnonelva* og flyt gjennom fjella i Karak guvernement og ut i Daudehavet. Byane i guvernement ligg i høgder som varierer frå over 1000 meter over havet i sør, til 800 meter over havet i nord, til kring 350 meter under havnivå i Gour Al Safi nahiya.

## Demografi
I 2004 hadde Karak guvernement 204&nbsp;185 innbyggjarar, som er 4 % av folketalet i Jordan. Det estimerte folketalet i 2010 er kring 239&nbsp;000.

## Administrativ inndeling
Karak guvernement er delt inn i 10 nahiyaer:

## Kjelder

**Denne artikkelen bygger på «[[:en:Karak Governorate|Karak Governorate]]» frå ,  den 4. oktober 2015.* 
*** oppgav desse kjeldene:*

## Bakgrunnsstoff

*
Tafilah guvernement

**Tafilah** () er eit guvernement i Jordan, kring 180&nbsp;km sørvest for Amman, hovudstaden i Jordan.

Tafilah guvernement grensar til Karak guvernement i nord, Ma'an guvernement i aust og sør, Akaba guvernement i sør, og til Israel i vest. Arealet dekkjer 2,5 % av kongedømet Jordan. Det er delt inn i tre departementet. Folketalet i 2005 var kring 82&nbsp;000 (1,6 % av folketalet i Jordan) fordelt på 32 byar og landsbyar i guvernementet. Guvernementet er det tynnast folkesette i Jordan. 

## Historie

Tafilah guvernement har vore busett av edomittane sidan 1000-talet fvt. Heile området som Tafilah guvernement dekkjer høyrte til edomittane med byen Busaira som hovudstaden deira i Edom. Dalen kalla Wadi Al-Hasa var grensa mellom Edom og nabokongedømet Moab i dagens Karak guvernement. I dag dannar Wadi Al-Hasa grensa mellom Tafilah og Karak guvernement, men sjølve dalen ligg i Karak guvernement.

Nesten alle byane i Tafilah guvernement er datert attende til edomittane, og det administrative senteret Tafilah heitte på den tida Tophel.

Edom var ofte alliert med Moab og Ammon, og seinare med nabatearane fram til dei fall for Romarriket.

## Demografi
Folketalet i Tafilah guvernement var estimert å vere kring 81&nbsp;000 i 2008. I folketeljinga i 2004 hadde Tafilah guvernement eit folketal på 75&nbsp;267.

## Administrativ inndeling

## Kjelder

**Denne artikkelen bygger på «[[:en:Tafilah Governorate|Tafilah Governorate]]» frå ,  den 4. oktober 2015.* 
*** oppgav desse kjeldene:*

## Bakgrunnsstoff

*
Ma'an guvernement

**Ma'an** () er eit guvernement i Jordan. Det ligg sør for Amman, hovudstaden i Jordan. Guvernement er det største i Jordan i utstrekking. Administrasjonsbyen er Ma'an. 

## Historie

Området som guvernementet Ma'an dekkjer har mange historiske stader. Ma'an var hovudstaden i den arabiske staten som emir Abdullah erklærte ei kort stund i 1920 før hovudstaden vart flytta til Amman. Den første avisa i Jordan vart publisert i Ma'an og heitte Alhaqqu Ya'lu (الحق يعلو ). Ma'an guvernement var ein del av området til Edom, som hadde hovudstaden sin i Busaira i Tafilah guvernement. Edomittane vart sidan erstatta avnabatearane, som etterlet seg ein av dei mest merkverdige stadane i Midtausten, oldtidsbyen Petra. Etter å ha stått i mot invasjonane til makedonske og romersk armear, fall Petra til slutt for Romarriket i 103 evt. Like ved Petra ligg fjellet Jebel Nebi Harun, der ein trur Aron, bror til Moses døydde. Det ligg ei grav for Aron på fjelltoppen.

På 600-talet evt. vart Ma'an ein del av det islamske kalifatet. Då krossfararane kom på 1000-talet, tok dei kontroll over høglandet Shoubak, med ei høgd på meir enn 1300 meter over havet. Krossfararane bygde Montreal-borga i Shoubak.

## Geografi
Sjølv om Ma'an guvernement har det største arealet av dei 12 guvernementa i Jordan, har han lågast folketettleik: mindre enn fire personar per kvadratkilometer. Det grensar til Saudi-Arabia i aust og sør, Akaba, Tafilah og Karak guvernement i vest, og Amman guvernement i nord.

Klimaet i Ma'an er houvdsakleg ørkenklima, men dei vestlege høglanda har middelhavsklima. Årsnedbøren varierer frå 50&nbsp;mm i ørkenområda til 250&nbsp;mm i dei vestlege høglanda, og over 500&nbsp;mm i Sharah-fjella.

## Administrativ inndeling
Ma'an guvernement er delt inn i fire departement.

## Kjelder

**Denne artikkelen bygger på «[[:en:Ma&#39;an guvernement|Ma&#39;an guvernement]]» frå ,  den 4. oktober 2015.* 
*** oppgav desse kjeldene:*

## Bakgrunnsstoff

*
Akaba guvernement

**Akaba** () er eit guvernement i Jordan, sør for Amman, hovudstaden i Jordan. Det administrative senteret er Akaba. Det er det fjerde største guvernementet i Jordan etter areal og det tiande største etter folketal. 

Akaba er ein hamneby ved Raudehavet og spelar ei viktig rolle i den jordanske økonomien. To av dei tre største turistmåla i Jordan ligg i Akaba guvernement, Wadi Rum, og hamnebyen Akaba. 

## Geografi

Akaba guvernement ligg heilt sørvest i Jordan, og grensa til Ma'an guvernement i aust, Tafilah guvernement i nord, Saudi-Arabia i sør, Israel i vest og Akababukta i sørvest. 

## Historie
Byen Akaba har vore busett sidan 4000 fvt., og nådde toppen sin i romartida, då romarane bygde Via Traiana Nova som endar i Akaba. 

Akaba var òg åstad for somme av eventyra til sjøfararaen Sinbad i dei kjende arabiske eventyra. 

I moderne historie er Akaba kjend for Lawrence av Arabia og slaget ved Akaba, eit av dei viktigaste slaga i fyrste verdskrigen i Midtausten. 

Dei eldste funna skriven med arabisk alfabet var funnen i Wadi Rum i Akaba guvernement, og er datert attende til 300-talet. 

## Administrativ inndeling
Akaba guvernement er delt inn i tre department:

## Kjelder

**Denne artikkelen bygger på «[[:en:Aqaba Governorate|Aqaba Governorate]]» frå ,  den 4. oktober 2015.* 
*** oppgav desse kjeldene:*

## Bakgrunnsstoff

*
Madaba guvernement

**Madaba** () er eit guvernement i Jordan som ligg sørvest for Amman, hovudstaden i Jordan. Det administrative senteret er byen Madaba. Guvernementet er det åttande største av 12 guvernement når det gjeld både folketal og areal i Jordan. Det grensar til Balqa guvernement i nord, Amman guvernement i aust, og Karak guvernement i sør, og Daudehavet i vest.

## Historie
Mange sivilisasjonar har heldt til i området til Madaba guvernement, mellom anna Moab, israelittane/jødar, nabatearane, romarar, og dei arabiske muslimrika. 

Byen Madaba is er mest kjend for mosaikken frå bysantinarane og omajadane, særleg Madaba-kartet, eit stort mosaikk-kart over Palestina og Nilendeltaet frå bysantinsk tid.

### Oldtida og Bibelen
Mange stader i Madaba guvernement er knytt til bibelske stader, som
* Nebo: i følgje Bibelen, var det på dette fjellet Moses stod og kikka ut over Det lova landet. Nebo, som ligg like vest for byen Madaba, var ein del av Madaba bispedøme i bysantinsk tid. Her det oppdaga mosaikk ved minnesmerke for Moses i tillegg til i kyrkjer i landsbyen Nebo, i 'Uyun Musa-dalen og ved 'Ayn al-Kanisah, med inskripsjonar som daterer dei til tida kring biskopane i Madaba frå seint på 400-talet til midten av 700-talet.
* Um er-Rasas (Kastron Mefaa) ligg på dei søraustlege steppene, og var òg ein del av bispedømet. Det ligg nær Wadi Mujib (Arnonelva), ei naturleg grense mellom i provinsen. Her finn ein mosaikk av St. Stephan i lag med Løvekyrkja (500- til 700-talet).
* Mukawer ligg 15&nbsp;km sør for Madaba, der visstnok lekamen til Johannes døyparen ligg etter han vart halshogd. Staden ligg på ein fjelltopp oppom Daudehavet.
* Madaba-kartet: Det einaste komplette mosaikk-kartet av Jerusalem frå bysantinsk tid.

## Geografi
Madaba guvernement grensar til Amman guvernement i aust og Balqa guvernement i nord, Vestbreidda på andre sida av Jordanelva, og Daudehavet  vest, og Karak guvernement i sør. Ma'in er ein landsby i Madaba med ei naturleg varmekjelde i form av ein liten foss. 

Det er store klimaskilnader i guvernementet på grunn av store høgdeskilnader. Byen Madaba ligg 798 meter over havet, medan Daudehavet ligg kring 300 meter under havnivå. 

## Administrativ inndeling
Madaba er delt inn i to departement:
*Madaba nahiya: med senter i Madaba, dette departementet omfattar òg 26 andre byar og landsbyar. 
*Dhiban nahiya: omfattar 44 byar og landsbyar, med administrativ senter i Dhiban

## Galleri

Nebo04(js).jpg|Bronseslangeskulpturen på Nebofjellet. 
Dead Sea - Kempinski Hotel (7).JPG|Daudehavet frå Kempinski Hotel i Madaba guvernement.
Hammamat Ma'in.jpg|Ma'in varmekjelder.
Madaba10(js).jpg|Byen Madaba er hovudstaden i Madaba guvernement. 
Madaba BW 10.JPG|Ein gammal bydel i Madaba. 


## Kjelder

**Denne artikkelen bygger på «[[:en:Madaba Governorate|Madaba Governorate]]» frå ,  den 4. oktober 2015.* 

## Bakgrunnsstoff

*
Ajloun

**Ajloun**(arabisk عجلون, *‘Ajlūn*), òg skrive **Ajlun**, er ein fjellby som ligg nord i Jordan, 76 kilometer nordvest for Amman. Han er kjend for dei imponerande ruinane av ei borg frå 1100-talet, kalla Ajlunborga.

Ajloun er det administrative senteret i Ajloun guvernement. Guvernementet har eit folketal på over 142&nbsp;000 fordelt på 27 landsbyar og byar

## Bydelar i Ajloun storbyområde
Det er fem bydelar i Stor-Ajloun kommune:

## Demografi
I følgje folketeljinga i 2004 hadde byen Ajloun 7&nbsp;289 innbyggjarar, medan heile Ajloun guvernement hadde kring 140&nbsp;000 innbyggjarar i 2010. Muslimar utgjer majoriteten av folkesetnaden, men her finst òg kristne minoritetar. 

## Skildring
Ajlunborga ligg på staden til eit gammalt kloster. Det vart ombygd til ei borg i 1184 av Izz al-Din Usama, ein general i hæren til Saladin. Borga kontrollerte vegen mellom Damaskus og Egypt. Borga markerer det lengste frankarane kom under krosstoga. Mamelukkane bygde eit høgt tårn ved borga. Ho vart erobra av mongolar i 1260 og vart delvis øydelagd i prosessen. Det vart òg gjort store skadar under eit kraftig jordskjelv i 1926-7.

I sentrum av Ajloun ligg Den store moskeen i Ajlun. Denne moskeen er den eldste som er bevart i Jordan og er datert til kring år 800. Bygget var tidlegare ei bysantinsk, kristen kyrkje, og ein har funne greske inskripsjonar på dei eldste delane. 

Tell Mar Elias ligg like utafor bygrensa. Her finn ein bysantinsk kyrkjemosaikk som vert avdekt om sommaren så at turistar kan få sjå. 

Ajloun skogsreservat ligg òg i nærleiken. Heile området skal ha vore ein av dei største skogane i Midtausten, men store delar vart hogge ned slik at tyrkarane kunne bruke tømmeret som brensel for jernbanen til Mekka.

## Klima og geografi
Ajlunfjella er kjende for den frodige vegetasjonen og dei tette, grøne skogane med fine høve for turar. Det høgaste fjellet er kring 1268 meter over havet. Ajlounfjella får noko snø kvar vinter, frå desember til mars. 

## Galleri

Fil:Ajlun Green 02.jpg|Ajlunfjella
Fil:Ajluncastle.jpg|Ajlunborga
Fil:Ajlun Breakfast.jpg|Frukost i Ajlun
Fil:Ajlun Green.jpg|Skogar kring Ajloun
Fil:View of Ajloun.jpg|Sentrum av Ajloun
Fil:Great Ajloun Mosque.jpg|Den store Ajloun-moskeen. 


## Kjelder


**Denne artikkelen bygger på «[[:en:Ajloun|Ajloun]]» frå ,  den 4. oktober 2015.* 
*** oppgav desse kjeldene:*
*http://www.visitjordan.com/visitjordan_cms/MajorAttractions/Ajlun/HistorieCulture/tabid/173/Default.aspx


## Bakgrunnsstoff
* Jordan turistråd
Halawah

**Halawah** (حلاوة) er ein landsby i Ajloun guvernement.  I lag med Al Hashimiyya og Al Wahadinah utgjer han Ash Shefa kommune. 

## Kjelder

**Denne artikkelen bygger på «[[:en:Halawah|Halawah]]» frå ,  den 4. oktober 2015.* 
*** oppgav desse kjeldene:*
Al Hashimiyya

** Al Hashimiyya ** (arabisk الهاشمية, *al-Hāshimīyah*) er ein landsby i Ajloun guvernement nordvest i Jordan.  Landsbyen ligg 7&nbsp;km nordvest for Ajloun, 22&nbsp;km sør for Irbid og 108&nbsp;km nord for Amman. Han ligg nær Ajlounborga og Tell Mar Elias.  Hashimiyya er ein av tre landsbyar som er ein del av Ash Shefa kommune (بلدية الشفا) i lag med Halawah (حلاوة) og Al Wahadinah (الوهادنه).

## Geografi og klima

Hashimiyya ligg i fjellområda kring Ajloun. Byen ligg på ein rygg som går austover og ned til Jordandalen. Nord- og austsida av Hashimiyya grensar til små lommer av skog. Klimaet er liknande middelhavsklima. Hashimiyya ligg innafor Den fruktbare halvmånen og har gode tilhøve for jordbruk. Det er vanleg med snø og regn om vinteren frå desember til februar. 

## Historie

Regionen kring Hashimiyya har vore busett sidan bronsealderen, som mellom anna dei arkeologiske funna i Pella og Abila i nærleiken er eit bevis på. 

Seksdagarskrigen hadde stor innverknad på innbyggjarane i Hashimiyya. Før krigen var folketalet så lågt at den eldste moskeen ikkje vart bygd før i 1949 av Hajj Ahmed Abusini. Dei fleste innbyggjarane i landsbyen budde i vestenden, der Al-Maisor låg heilt aust i landsbyen. Etter krigen flytta mange familiar frå Jordandalen inn i Jordan og folketalet auka kraftig. 

## Økonomi
Hovudnæringa i Al Hashimiyya er jordbruk, og det vert mellom anna dyrka kveite, granateple, fiken, favabønner, oliven og grønsaker. 

## Galleri

Fil:Valley of the Wolves2.jpg  | Skogen i dalen har blitt fjerna for olivendyrking. 
Fil:Hashimiyya ancient olive tree3.jpg | Ein kan finne mange slike tre i Al Maiser.
Fil:Hashimiyya 3 mosques view.jpg | Utsyn frå Ras Al Khalail.
Fil:Ras Al Khlail.jpg|Ras Al Khalail er forma som eit kart av Jordan. 


## Kjelder

**Denne artikkelen bygger på «[[:en:Al Hashimiyya|Al Hashimiyya]]» frå ,  den 4. oktober 2015.* 
*** oppgav desse kjeldene:*


## Bakgrunnsstoff
`Urjan al Gharbiyah

**`Urjan al Gharbiyah** er ein by i Amman guvernement nordvest i Jordan.

Han ligg nord for hovudstaden Amman.

## Kjelder

**Denne artikkelen bygger på «[[:en:`Urjan al Gharbiyah|`Urjan al Gharbiyah]]» frå ,  den 5. oktober 2015.* 
*** oppgav desse kjeldene:*
Abdoun i Amman

**Abdoun** er eit bustadområde i Amman i Jordan. Abdoun vert av mange rekna som den mest velståande bydelen i byen og ligg sør i Amman. 

Abdoun er eit utelivsområde i Amman med fleire nattklubbar, restaurantar, kafear og marknadsbuer. Abdoun Mall, det første kjøpesenteret i Amman då det opna, ligg òg i denne bydelen. 

Abdoun grensar til bydelane Deir Ghbar, Swefieh, Ras Al Ain og Jabal Amman. 

## Kjelder

**Denne artikkelen bygger på «[[:en:Abdoun (Amman)|Abdoun (Amman)]]» frå ,  den 5. oktober 2015.*
Rasoun

**Rasoun** er ein landsby i Ajloun guvernement nord i Jordan. Han ligg kring åtte kilometer frå Ajloun via veg og er omgjeve av grøne tre. Landsbyen har fleire gonger fått støtte av prosjekt starta av dronning Rania av Jordan. Desse prosjekta har som mål å betre infrastrukturen i landsbyen og auke turismen. 

## Turisme

Rasoun er omgjeve av skogkledde fjell og grotter. Landsbyen ligg nedanfor Ajloun skogsreservat.

## Kjelder

**Denne artikkelen bygger på «[[:en:Rasoun|Rasoun]]» frå ,  den 4. oktober 2015.* 
*** oppgav desse kjeldene:*
Safina i Jordan

**As-Safena** (arabisk السفينة, *al-Sāfinah*) er ein liten landsby med kring 1&nbsp;500 innbyggjarar vest i Ajlounområdet nord i Jordan. Han ligg i eit avsidesliggande fjellområde, kring 10&nbsp;km frå byen Ajloun. 

Namnet Safena kjem frå det arabiske ordet for «skip», fordi fjellet landsbyen ligg på ser ut som eit skip. Hovudnæringa er hovudsakleg arbeid knytt til militæret eller jordbruk. 


Fil:View from Safina1.JPG|Jordandalen frå Safena
Fil:View from Safina2.JPG|Rajib frå Safena
Fil:Safina Olives.JPG|Olivendyrking er vanleg i Safena


## Kjelder

**Denne artikkelen bygger på «[[:en:Safina, Jordan|Safina, Jordan]]» frå ,  den 4. oktober 2015.*
Al `Al i Jordan

** Al `Al ** er ein by i Amman guvernement nord i Jordan.

## Kjelder

**Denne artikkelen bygger på «[[:en:Al `Al, Jordan|Al `Al, Jordan]]» frå ,  den 5. oktober 2015.* 
*** oppgav desse kjeldene:*
Bjørn Myhre

**Bjørn Myhre** (), fødd i Time, avliden i Levanger, var ein norsk arkeolog.

Myhre tok magistergraden i arkeologi i 1964 ved Universitetet i Bergen med avhandlinga *Jernalderens bosetningsutvikling i Høyland fjellbygd*. Deretter  var han tilsett som konservator ved Stavanger Museum frå 1965 til 1968, og frå 1968 som fyrstekonservator ved Historisk museum i Bergen. Han var professor i arkeologi ved Universitetet i Oslo frå 1985 til 1993, direktør for Arkeologisk museum i Stavanger frå 1993 til 1998, og deretter seniorforskar ved museet fram til 2011.

Myhre stod sentralt i skipinga av tidsskriftet *[[Norwegian Archaeological Review]]* i 1968, og var i fleire år sjefsredaktør i tidsskriftet. Han var forfattar eller medforfattar av fleire viktige bøker om norske arkeologiske funn og om samfunnstilhøve i forhistorisk tid.

## Bøker av Bjørn Myhre i utval
**Før Viken ble Norge* : *Borregravfeltet som religiøs og politisk arena*. (I serien *Norske oldfunn*, band XXXI.) [Tønsberg] 2015: Vestfold Fylkeskommune. ISBN 978-82-8084-202-2
**Jorda blir levevei* : *4000 f.Kr.-1350 e.Kr.*, saman med Ingvild Øye, band 1 i *Norges landbrukshistorie*, Oslo 2002. ISBN 82-521-6009-3
**Osebergdronningens grav* : *vår arkeologiske nasjonalskatt i nytt lys*, saman med Arne Emil Christensen og Anne Stine Ingstad. Oslo 1992: Schibsted. ISBN 82-516-1423-6
**Forhistorien* : *fra jegergrupper til høvdingsamfunn*, saman med Bente Magnus, fyrste bandet i serien *Norges historie*, redaktør Knut Mykland. ISBN 82-02-15315-8

## Bakgrunnsstoff
*Om Bjørn Myhre på snl.no
Andalucia i Jordan

**Andalucia** (arabisk skrift الأندلسية; stundom skrive *Al Andalucia*) er ein by under bygging kring 20&nbsp;km frå Amman i Jordan. Han er kalla opp etter det tidlegare muslimske kongedømet Al-Andalus (dagens Andalusia) i Spania. Byggeprosjektet skulle stå ferdig i 2009, men var enno ikkje ferdig i 2012 på grunn av øknomoiske problem.

## Kjelder

**Denne artikkelen bygger på «[[:en:Andalucia (Jordan)|Andalucia (Jordan)]]» frå ,  den 5. oktober 2015.* 
*** oppgav desse kjeldene:*
`Iraq al Amir

**'Iraq al Amir** (arabisk:عراق الأمير - tyder, «Prinsegrottene») er namnet på ein by og nokre nærliggande grotter i Amman kommune i Jordandalen. Han ligg kring 15&nbsp;km sørvest for byen Wadi Al Seer og har kring 6000 innbyggjarar. Han ligg i høgda og har mange kjelder. Byen er kjend for dei mange oliventrea sine. 

Kring 500 meter sør for byen ligg den historiske staden Al-Iraq, med eit delvis restaurert palass kalla Qasr al Abd. Det vart bygd kring hellenistisk tid, kring 200-talet fvt., og nytta vidare under bysantinsk styre, før det vart øydelagd av eit jordskjelv. Det er mange grotter i åsane som er datert attende til koparalderen. 

## Kjelder

**Denne artikkelen bygger på «[[:en:`Iraq al Amir|`Iraq al Amir]]» frå ,  den 5. oktober 2015.*
Marj Al-hamam

**Marj Al-hamam** (arabisk مرج الحمام) er ein bydel i Amman i Jordan, vest i kommunen. Han består av 16 nabolag og har kring 50&nbsp;000 innbyggjarar.
Han ligg kring 15 km sør for Amman. Sidan 2007 har han vore ein del av Stor-Amman kommune.

## Kjelder

**Denne artikkelen bygger på «[[:en:Marj Al-hamam|Marj Al-hamam]]» frå ,  den 5. oktober 2015.* 
*** oppgav desse kjeldene:*
Al Muwaqqar

** Al Muwaqqar **(arabisk الموقر) er ein by i Amman guvernement nordvest i Jordan. Her ligg ruinane av eit omajade-palass, Qasr Al Muwaqqar, eit av ørkenpalassa.  Det er lite att av palasset i dag, utanom fleire akantus-kapitel og eit mål for eit vassreservoar.

## Kjelder

**Denne artikkelen bygger på «[[:en:Al Muwaqqar|Al Muwaqqar]]» frå ,  den 5. oktober 2015.* 
*** oppgav desse kjeldene:*


## Bakgrunnsstoff
*Informasjon og bilete av Qasr Al Muwaqqar
Naour i Jordan

**Naour** (arabisk ناعور), òg kalla **Naur**, er bydel nummer 26 i Stor-Amman kommune. Han ligg vest for Amman og dekkjer 87 km2. Innbyggjartal er kring 50&nbsp;000.

Sentrum av Naour vart grunnlagd av tsjerkessiske immigrantar som vart drivne ut av heimlandet Tsjekessia iNord-Kaukasus i 1900. 

## Kjelder

**Denne artikkelen bygger på «[[:en:Naour, Jordan|Naour, Jordan]]» frå ,  den 5. oktober 2015.* 
*** oppgav desse kjeldene:*



## Bakgrunnsstoff
Qasr al Hallabat

**Qasr al Hallabat** er ein by i Zarqa guvernement nordvest i Jordan. Byen er kalla opp etter omajadeborga som ligg der. Aust for borga ligg Qasr Hammam As Sarah. Byen ligg nordaust for hovudstaden i Amman.

## Borga

Qasr al-Hallabat ligg i den austlege ørkenen i Jordan. Opphavleg var det ei romersk festning bygd under keisar Caracalla for å verne innbyggjarar frå beduinstammer. Staden er datert til 100- eller 200-talet evt., men det er spor av nabatearar her frå tidlegare tider. Det var eit av mange fort langs dem romerske vegen Via Nova Traiana, ei rute som gjekk frå Damaskus til Akaba via Petra og Amman. På 800-talet gav omajaden Hisham ibn Abd al-Malik ordre om å øydeleggje det romerske bygget for å byggje opp at det som skulle bli det største av alle dei omajadiske ørkenpalassa. 

Med i denne planen var ein moské (som ligg 15 meter søraust for hovudbygget), eit komplisert vatningssystem med fem cisterner og eit stort vassreservoar og eit bad. Vest for palasset ligg ei innhegning som truleg vart nytta til jordbruk, som oliven eller druer. Berre tuftene etter dette bygget står att i dag, medan tre veggar av moskeen framleis står. Hovudbygget er bygd av svart basalt og kalkstein og har eit firkante golvplan med tårn i kvart hjørne. 

Kring 1400 meter aust for palasset står ruinane av moskeen ved Qusayr al-Hallabat. Ho er lita, berre 10,70 x 11,80 meter og er bygd i lagvis kalkstein. 
 

Fil:Qasr Al-Hallabat mosque.jpg|Moskeen
Fil:Qasr Al-Hallabat, entrance courtyard.jpg |Inngangen til borgplassen
Fil:Qasr Al Hallabat, mosaic floor.jpg  |Golvmosaikk
Fil:Qasr Al Hallabat, inscribed block.jpg |Blokk med inskripsjon



## Kjelder

**Denne artikkelen bygger på «[[:en:Qasr al Hallabat|Qasr al Hallabat]]» frå ,  den 5. oktober 2015.* 
 

## Bakgrunnsstoff

*Archnet om Qasr al Hallabat og Qasr as Sarah 
*Ei historie om utgravinga av Qasr al Hallabat
Sahab i Jordan

**Sahab** (arabisk سحاب) er ein by i kongedømet Jordan, søraust for hovudstaden Amman. Sahab er kjend for industriområdet sitt, den islamske gravplassen og staden Kahf of Raqeem som er nemnt i Koranen (Surat al-Kahf).

Dei første innbyggjarane i Sahab kom hovudsakleg frå Egypt under Det osmanske riket i 1850-åra.  

*al-Raqaim* er nemnt i Koranen. Segna om «Ahlul-Kahf» eller grottefolket kjem i ein Surah med same namn. Det handlar om fleire unge menn som søkte tilflukt i ei grotte kalla Al-Raqaim nær Sahab, etter at dei frykta det verste då dei hadde konvertert til ein ny religion. Dei sov i grotta i 309 år, før Gud vekte dei og grotta vart oppdaga av folk i byen som vart truande etter den tid. 

## Kjelder

**Denne artikkelen bygger på «[[:en:Sahab, Jordan|Sahab, Jordan]]» frå ,  den 5. oktober 2015.* 
*** oppgav desse kjeldene:*



## Bakgrunnsstoff
*http://www.sahabjo.com
Rujm ash Shara'irah

**Rujm ash Shara'irah** er ein by i Amman guvernement nordvest i Jordan. Han ligg nordvest for hovudstaden Amman ved hovudveg 25.

## Sjå òg
*Rujm

## Kjelder

**Denne artikkelen bygger på «[[:en:Rujm ash Shara&#39;irah|Rujm ash Shara&#39;irah]]» frå ,  den 5. oktober 2015.* 
*** oppgav desse kjeldene:*
Suwaylih

**Suwaylih** er ein by i Jordan nord for Amman med eit folketal på over 120&nbsp;000.

Byen er kjend for eit godt klima året gjennom. Det vert dyrka oliven og druer ved staden, men her er òg mykje tungindustri. Suwaylih har ein større folkesetnad med tsjetsjenarar, som kom her dei første åra etter Sovjetunionen vart oppretta. 

## Bakgrunnsstoff
*Suwaylih ved Pagenation.com
Jørgen Juve

**Jørgen Juve** () var ein norsk fotballspelar og journalist frå Porsgrunn som var kaptein på det såkalla Bronselaget. Med sine 33 langslagsmål står han øvst på skåringsstatistikken til det norske fotballandslaget.

### Klubbspel
Juve, som var son til ein garvar, spelte på Urædds Ballklubb i heimbyen til 1926, som nett den sesongen tok seg til semfinalen i NM. Etter 2-2 mot Odd frå grannebyen Skien, måtte det omkamp til, ein kamp den komande noregsmeisteren Odd vann 3-0. Frå 1927 til han la opp i 1938 spelte Juve i osloklubben Lyn. I 1928 deltok han i sin einaste cupfinale då Lyn tapte 1-2 mot Ørn frå Horten.

### Landslagsspel
Juve debuterte på det norske landslaget 3. juni 1928 som høgreback då Finland vart slått 6-0 på si heimebane. I sin fjerde landskamp, ein vennskapskamp i Oslo mot {{Nederland]],var Juve flytta opp i angrepet. Som senterløpar skåra han tre av dei fire måla då Noreg utlikna til sluttresultatet 4-4, etter å ha lege under 0-3. I løpet av dei sju neste landskampane skåra han 16 mål og hadde mykje av æra for at Noreg vart nordisk meister 1929-32.

Frå 1934 var Juve atter forsvarsseplar, oftast som senterhalf i ei trebackslinje. I 1936 var han kaptein på det berømte Bronselaget som vann bronsemedalje under Sommar-OL i Berlin. Noreg slo ut Tyskland i kvartfinalane og vann 3-2 over Polen i bronsefinalen. Året etter spelte han sin 45. og siste landskamp då Noreg tapte 1-5 mot Danmark i København.

Juve var «på topp både som back, senterhalf og senterforward», men «[s]tørst berømmelse høstet han som den uforlignelige angrepsleder... Han hadde et makeløst tilslag på ballen og en skuddsikkerhet som vi ikke har sett hos noen annen norsk spiller».

### Ymse
Etter at han slutta som aktiv spelar reiste Juve rundt i landet og instruerte ei rekke fotballag. Han var trenar i Skeid i 1939 og 1940, samt i Lyn i fleire periodar.

I det sivile liv arbeidde Juve som journalist i Dagbladet og Tidens Tegn.

### Merittar
*OL-bronse: 1936 med Noreg
*Nordisk meister: 1929-32 med Noreg
*NM-sølv: 1928 med Lyn

## Kjelder

**Denne artikkelen bygger på «[[:nb:Jørgen Juve|Jørgen Juve]]» frå ,  den 5. oktober 2015.*
ʽUrjan ash Sharqiyah

**ʽUrjan  ash Sharqiyah** er ein by i Amman guvernement nordvest i Jordan. Han ligg nord for hovudstaden Amman.

## Kjelder

**Denne artikkelen bygger på «[[:en:`Urjan ash Sharqiyah|`Urjan ash Sharqiyah]]» frå ,  den 5. oktober 2015.*